rejauldu/bengali-wikipedia huggingface dataset:
দেব-থের-স্ঙ্গোন-পো () পঞ্চদশ শতাব্দীর বিখ্যাত তিব্বতী পণ্ডিত 'গোস-লো-ত্সা-বা-গ্ঝোন-নু-দ্পাল দ্বারা রচিত তিব্বতের ইতিহাস সংক্রান্ত গ্রন্থ বিশেষ।  ইতিহাস 'গোস-লো-ত্সা-বা-গ্ঝোন-নু-দ্পাল এই গ্রন্থ রচনা ১৪৭৬ খ্রিষ্টাব্দে শুরু করে দুই বছর পরে শেষ করেন। এই গ্রন্থে প্রাচীন তিব্বতের ইতিহাস ও বিভিন্ন ধর্মসম্প্রদায়ের ইতিহাস সম্বন্ধে বিস্তৃত তথ্য রয়েছে।Source:   (accessed: November 5, 2007)Snellgrove, David (1987). Indo-Tibetan Buddhism: Indian Buddhists and Their Tibetan Successors. Volume Two: p. 396. Boston, USA: Shambhala Publications, Inc.  (v.2). এই গ্রন্থ রচনা করতে গিয়ে তিনি মূলতঃ বু-স্তোন-রিন-ছেন-গ্রুব () রচিত ব্দে-গ্শেগ্স-ব্স্তান-পা'ই-গ্সাল-ব্যেদ-ছোস-ক্যি-'ব্যুং-গ্নাস () এবং ত্শাল-পা-কুন-দ্গা'-র্দো-র্জে () রচিত দেব-থের-দ্মার-পো () গ্রন্থ থেকে তথ্য সংগ্রহ করেন। এই গ্রন্থটি লাসা শহরের নিকটে য়াংস-পা-ছেন () নামক স্থানে কাঠের ব্লকে খোদাই করা অবস্থায় সংরক্ষিত ছিল, যা পরবর্তীকালে লাসা শহরের কুন-ব্দে-গ্লিং () নামক বৌদ্ধবিহারে স্থানান্তরিত করা হয়। আমদো অঞ্চলের দ্গা'-ল্দান-ছোস-'খোর-গ্লিং () নামক বৌদ্ধবিহারেও এই গ্রন্থ কাঠের ব্লকে খোদাই করা অবস্থায় সংরক্ষিত ছিল।  আধুনিক সম্পাদনা বিভিন্ন ব্যক্তি আধুনিক যুগে এই গ্রন্থের নতুন করে সম্পাদনা করে প্রকাশিত করেন।Source:   (accessed: November 5, 2007) ১৯৭৪ খ্রিষ্টাব্দে কুন-ব্দে-গ্লিং () বৌদ্ধবিহার থেকে প্রাপ্ত কাঠের ব্লক থেকে লোকেশ চন্দ্রChandra, Lokesh (Ed. & Translator) (1974). The Blue Annals. International Academy of Indian Culture, New Delhi. এবং ১৯৮৪ খ্রিষ্টাদে দ্গা'-ল্দান-ছোস-'খোর-গ্লিং () বৌদ্ধবিহার থেকে প্রাপ্ত কাঠের ব্লক থেকে সি-খ্রোন-মি-রিগ্স-দ্পে-স্ক্রুন-খাং () এই গ্রন্থ নতুন করে প্রকাশ করেন। দ্গে-'দুন-ছোস-ফেল () এবং জর্জ রোয়েরিখ এই গ্রন্থের ইংরেজি অনুবাদ করেন যা কলকাতা থেকে ১৯৪৯ খ্রিষ্টাব্দে প্রকাশিত হয়।  তথ্যসূত্র  আরো পড়ুন Martin, Dan (1997). Tibetan Histories: A Bibliography of Tibetan-Language Historical Works. London.  郭和卿:  青史 (Lhasa,  / , 2003), .   О. В. Альбедиля, Е. Ю. Харьковой: Deb-ther sNgon-po. История буддизма в Тибете, VI–XV вв. (Sankt Petersburg, Евразия 2001), .    (Xuěyù lìdài rénmíng cídiǎn ; Lanzhou,  / Gānsù mínzú chūbǎnshè  1992).    (Xuěyù lìshǐ rénwù jiǎnjiè ; Lhasa,  / Xīzàng rénmín chūbǎnshè  1993).    (Dōnggā Zàngxué dà cídiǎn ; Beijing,  / Zhōngguó Zàngxué chūbǎnshè  2002).   বহিঃসংযোগ  'Illustrated' Blue Annals himalayanart.org  বিষয়শ্রেণী:তিব্বতী বৌদ্ধ গ্রন্থ
মুহম্মদ ইবরাহিম বাংলাদেশ সিভিল সার্ভিসের একজন কর্মকর্তা।  তিনি স্থানীয় সরকার বিভাগের সচিব হিসেবে দায়িত্ব পালন করেছেন। ইতঃপূর্বে তিনি প্রধানমন্ত্রীর কার্যালয়ের পাবলিক প্রাইভেট পার্টনারশিপ (পিপিপি) কর্তৃপক্ষের প্রধান নির্বাহী কর্মকর্তা হিসেবে দায়িত্ব পালন করেছেন।  প্রাথমিক জীবন ইবরাহিমের জন্ম ঢাকায়। তিনি ঢাকা বিশ্ববিদ্যালয় থেকে বিকম ডিগ্রি লাভ করেন। পরবর্তীকালে তিনি ঢাকা বিশ্ববিদ্যালয়ের স্বাস্থ্য অর্থনীতি ইনস্টিটিউট এবং যুক্তরাজ্যের ইয়র্ক বিশ্ববিদ্যালয়ের সেন্টার ফর হেলথ ইকোনমিক্স থেকে স্বাস্থ্য অর্থনীতিতে স্নাতকোত্তর সম্পন্ন করেন।  কর্মজীবন মুহম্মদ ইবরাহিম ১৯৯৩ খ্রিষ্টাব্দে বাংলাদেশ সিভিল সার্ভিসে ১১তম ব্যাচে (প্রশাসন ক্যাডার) যোগদান করেন। কর্মজীবনে তিনি বিভিন্ন মন্ত্রণালয় ও মাঠপর্যায়ের প্রশাসনিক দায়িত্ব পালন করেছেন। তিনি প্রাক্তন মন্ত্রী ইঞ্জিনিয়ার খন্দকার মোশাররফ হোসেনের একান্ত সচিব হিসেবে প্রবাসী কল্যাণ ও বৈদেশিক কর্মসংস্থান মন্ত্রণালয় এবং স্থানীয় সরকার, পল্লী উন্নয়ন ও সমবায় মন্ত্রণালয়ে দায়িত্ব পালন করেন। এছাড়া বাহরাইনের মানামায় বাংলাদেশ দূতাবাসে তিনি প্রথম সচিব পদেও কর্মরত ছিলেন।  তিনি স্থানীয় সরকার বিভাগে অতিরিক্ত সচিব হিসেবে কাজ করেছেন। ২০২২ খ্রিষ্টাব্দের এপ্রিল মাসে তিনি সচিব পদে পদোন্নতি লাভ করেন এবং প্রধানমন্ত্রীর কার্যালয়ের পাবলিক প্রাইভেট পার্টনারশিপ (পিপিপি) কর্তৃপক্ষের প্রধান নির্বাহী কর্মকর্তা নিযুক্ত হন। ২ নভেম্বর ২০২২ তারিখে তাকে স্থানীয় সরকার বিভাগের সচিব হিসেবে নিযুক্ত করা হয়। ১১ জুন ২০২৪ তারিখে তাকে বাংলাদেশ ভূমি আপিল বোর্ডের চেয়ারম্যান নিযুক্ত করা হয়।    ২০ জুন ২০২৫ তারিখে অন্তবর্তীকালীন সরকার তাকে বাধ্যতামূলক অবসরে পাঠায়।  তথ্যসূত্র  বিষয়শ্রেণী:বাংলাদেশের সচিব বিষয়শ্রেণী:ঢাকা জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি
মো. মুস্তাফিজুর রহমান বাংলাদেশ সুপ্রিম কোর্ট হাইকোর্ট বিভাগ একজন বিচারপতি।   প্রাথমিক জীবন  রহমান ১৯৫৯ সালের ১৩ ফেব্রুয়ারি জন্মগ্রহণ করেন। তিনি রাজশাহী বিশ্ববিদ্যালয় থেকে আইন বিষয়ে স্নাতক ডিগ্রি অর্জন করেছেন।   কর্মজীবন  মো. মোস্তাফিজুর রহমান ১৯৮৪ সালের ২৬ সেপ্টেম্বর জেলা আদালতে আইনজীবী হন।  মো. মোস্তাফিজুর রহমান ১৯৮৫ সালের ১৫ জানুয়ারি মুন্সিফ হিসেবে বাংলাদেশ সিভিল সার্ভিস বিচার বিভাগে যোগদান করেন।  ২০১১ সালের ৮ সেপ্টেম্বর রহমানকে জেলা জজ পদে পদোন্নতি দেওয়া হয়।  ২০১৮ সালের ৩১ মে রহমানকে হাইকোর্ট বিভাগের অতিরিক্ত বিচারক পদে উন্নীত করা হয়। সেপ্টেম্বরে রহমান ও বিচারপতি বোরহানউদ্দিন আলোকচিত্রী শহিদুল আলম কারাগারে প্রথম শ্রেণির মর্যাদা দেওয়ার জন্য বাংলাদেশ সরকারকে নির্দেশ দেন।  জিয়া অরফানেজ ট্রাস্ট দুর্নীতি মামলা সাবেক প্রধানমন্ত্রী বেগম খালেদা জিয়াকে পাঁচ বছর থেকে দশ বছর সাজা দ্বিগুণ করেছেন মো. মোস্তাফিজুর রহমান ও বিচারপতি এম এনায়েতুর রহিম। ২০১৯ সালের জুলাই মাসে রহমান এবং বিচারপতি এম এনায়েতুর রহিম নিম্ন আদালতের বিচারকদের নির্দেশ দেন যে রায় লেখার সময় তাদের নামের আগে ডাক্তার বা ব্যারিস্টার না যুক্ত করে এর ব্যবহারকে  সুপারিয়রিটি কমপ্লেক্স এর উদাহরণ হিসেবে উল্লেখ করেন। ৮ আগস্ট ২০১৯ সালে রহমান এবং শেখ মো. জাকির হোসেন আয়েশা সিদ্দিকা মিনিকে জামিন দিতে অস্বীকার করেন , যিনি তার স্বামী রিফাত শরীফ হত্যার সাথে জড়িত থাকার অভিযোগে গ্রেপ্তার হয়েছিলেন।  রাষ্ট্রপতি মো. আবদুল হামিদ ২০২০ সালের ৩০ মে রহমানকে হাইকোর্ট বিভাগের স্থায়ী বিচারক হিসেবে নিয়োগ দেন। ২০২০ সালের ১০ ডিসেম্বর রহমান এবং বিচারপতি এম এনায়েতুর রহিম দোষী সাব্যস্ত ধর্ষক দিলীপ খালকোকে তার খুড়তুতো বোন এবং ধর্ষণের পর গর্ভবতী হওয়ার সময় ১৪ বছর বয়সী ভুক্তভোগীকে বিয়ে করার পর জামিন মঞ্জুর করেন। নরহমান ও বিচারপতি এম এনায়েতুর রহিম প্রশ্ন তোলেন , কেন ভূমি মন্ত্রণালয় সচিব মো. মুকসোদুর রহমান পাটোয়ারি সরকারি গাড়ি ব্যবহার করে গাড়ি ঋণের তথ্য গোপন করা এবং গাড়ি ভাতা হিসেবে ৫০ হাজার বিডিটি তুলে নেওয়ার কথা স্বীকার করে নিজের অবস্থান রক্ষা করেন।  রহমান এবং বিচারপতি এম এনায়েতুর রহিম ডিজিটাল নিরাপত্তা আইন মামলায় দশ মাস প্রি ট্রায়াল আটক থাকার পর ২০২১ সালের মার্চ মাসে কার্টুনিস্ট আহমেদ কবির কিশোর জামিন দেন। তাঁর সহ অভিযুক্ত লেখক মুশতাক আহমেদ হেফাজতে মারা যান। ২০২১ সালের ২৬ আগস্ট রহমান ও এম এনায়েতুর রহিম একটি রায়ে ঘোষণা করেন যে আদালতের স্পষ্ট অনুমোদন ছাড়া সন্দেহভাজন ব্যক্তির সম্পদ বা ব্যাংক অ্যাকাউন্ট জব্দ করার ক্ষমতা দুর্নীতি দমন কমিশন নেই। চট্টগ্রাম দুর্নীতি দমন কমিশনের সহকারী পরিচালক মো. শরিফ উদ্দিনের নির্দেশে কক্সবাজার জেলার এক ফার্মেসির অ্যাকাউন্ট জব্দ করা হয়েছে।  ২০২১ সালের সেপ্টেম্বরে রহমান এবং বিচারপতি এম এনায়েতুর রহিম উপ  মহাপরিদর্শক পার্থ গোপাল বণিকের জামিন স্থগিত করেন এবং বিশেষ বিচারক আদালত ৫ এর বিচারক মো. ইকবাল হোসেনকে তাঁর বাড়ি থেকে ৮০ লক্ষ বিডিটি সহ গ্রেপ্তার করা বানিককে গোপন জামিন দেওয়ার জন্য সমালোচনা করেন। বিচারপতির কাছে এর ব্যাখ্যা চাওয়া হয়েছে। রহমান এবং বিচারপতি এম এনায়েতুর রহিম একটি আবেদন প্রত্যাখ্যান করেন , যেখানে ২০২১ সালের ২৯ সেপ্টেম্বর বেসরকারি ফোনের কথোপকথন আটকানো এবং অবৈধভাবে রেকর্ড করা থেকে রক্ষা করার জন্য সরকারকে নির্দেশ দেওয়ার জন্য বাংলাদেশ হাইকোর্টের প্রতি আহ্বান জানানো হয়। নভেম্বর মাসে রহমান এবং বিচারপতি এম এনায়েতুর রহিম বাংলাদেশে হাতি হত্যা এবং হাতির আবাসস্থল দখল বন্ধের নির্দেশ দেন।   তথ্যসূত্র     বিষয়শ্রেণী:১৯৫৯-এ জন্ম বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:জীবিত ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। বাংলাদেশের আর্থ-সামাজিক-জ্ঞানতাত্ত্বিক-অবকাঠামোগত অবস্থা বিবেচনায় এধরণের শিক্ষাপ্রতিষ্ঠানের নিবন্ধ দ্রুত বিচারধারায় তাৎক্ষণিকভাবে অপসারণ যোগ্য হওয়া উচিত। Ashiq Shawon (আলাপ) ১২:০৩, ১২ মে ২০২৪ (ইউটিসি) কাশিয়াইশ উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য মাধ্যমিক বিদ্যালয় নয়। উল্লেখযোগ্য প্রচার নেই। একমাত্র তথ্যসূত্রটি উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ০১:৪৭, ৩ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ওমান ক্রিকেট বোর্ড, প্রচলিত ব্যবসায়িক অর্থে ওমান ক্রিকেট হিসাবে পরিচিত ওমান ক্রিকেট এর প্রশাসনিক কাঠামোর মূল। এর প্রধান কার্যালয় ওমানের রৌই অঞ্চলে অবস্থিত। ওমান ক্রিকেট বোর্ড হচ্ছে আন্তর্জাতিক ক্রিকেট কাউন্সিল (আইসিসি)'র ওমান প্রতিনিধি। যারা ২০০০ সন থেকে অধিভুক্ত সদস্য পদ ও জুলাই ২০‌১৪ থেকে সহযোগী সদস্য পদ বহন করে আসছে। ওমান ক্রিকেট এশিয়ান ক্রিকেট কাউন্সিল (এসিসি)'রও সদস্য।   ইতিহাস  ওমান ক্রিকেটের প্রতিষ্ঠা হয় ১৯৭৯ সালে বোর্ডের প্রেসিডেন্ট কানাক্সী জি. খিমজি ও অন্যান্য প্রতিষ্ঠাতা সদস্যদের নিয়ে। সংস্থাটির প্রথম প্রধান পৃষ্ঠপোষক ছিলেন প্রয়াত শেখ সাঈদ আব্বাস বিন ফাইসাল। বর্তমানে ওমান ক্রিকেট আইসিসির ৩৮তম সহযোগী সদস্য দেশ এবং টুয়েন্টি২০তে রয়েছে আন্তর্জাতিক মর্যাদা।  বর্তমান প্রধান পৃষ্ঠপোষক হিসাবে রয়েছেন শেখ সাঈদ হাইতাম বিন তারিক আল সাঈদ।  ওমান ২০০০ সালে আইসিসির অধিভুক্ত সদস্য ও এসিসি'র সহযোগী সদস্য পদ লাভ করে। তাদের প্রথম আন্তর্জাতিক খেলার অভিষেক হয় ২০০২ এসিসি ট্রফিতে। বোর্ডের আওতাধীন রয়েছে পুরুষ জাতীয় দল, মহিলা জাতীয় দল, অনূর্ধ্ব ১৯, অনূর্ধ্ব-১৭, অনূর্ধ্ব ১৬ দল।  ওমান ক্রিকেট বোর্ডের চেয়ারম্যান কানক খিমজিকে ওমান ক্রিকেটের উন্নয়নে তার লাইফটাইম সার্ভিসের জন্য আইসিসি পুরস্কার প্রদান করা হয় ২০১১ সালে। ওমানের ক্রিকেটের অভুতপূর্ব উন্নয়নের জন্য আইসিসি কর্তৃক স্বীকৃত ও প্রশংসিত হন। এছাড়া ওমান মহিলা দলের সাফল্যও বেড়ে চলছে।   আগস্ট ২০১৬-এ ওমানকে এশিয়ান ক্রিকেট কাউন্সিল-এ নন-টেস্ট খেলুড়ে পূর্ণ সদস্য পদে উন্নীত করা হয়।  বিশ্বক্রিকেট লীগ বিভাগ ২ এ খেলে পরপর ৩টি জয়ের ধারাবাহিকতার কারণে ২৪ জুন ২০১৯ তারিখে ওমানকে ওডিআই মর্যাদা প্রদান করা হয়।    পরিচালনা কমিটি  সংস্থাটি পরিচালনার জন্য রয়েছে এর উপযোগী বিভিন্ন কমিটি।   আর্থিক উন্নয়ন কমিটিক্রমনামপদবী১কিরণ আশেরপ্রধান নির্বাহী২মধুর সিংহ জাসরানীসদস্য৩পঙ্কজ খিমজীসদস্য৪দিলীপ মেহতাসদস্য৫মাকবুল মোসাসদস্য৬আলকেস জোসীসদস্য  প্রযুক্তি বিশেষজ্ঞ কমিটিক্রমনামপদবী১মধুর সিংহ জাসরানীপ্রধান নির্বাহী২দুলীপ মেন্ডিসসদস্য৩এ.আর. শ্রীনিবাসসদস্য৪ইকবাল আরিওয়ালাসদস্য৫জামিল জায়েদীসদস্য৬পল সেরিদানসদস্য  নির্বাচক কমিটিক্রমনামপদবী১সৈয়দ আনোয়ার আহসানচেয়ারম্যান২মধুর সিংহ জাসরানীসদস্য৩অজিত ডি'কস্টাসদস্য৪রাহুল আশেরসদস্য   তথ্যসূত্র    বাহিরের সংযোগ   Official website  Cricinfo-Oman  বিষয়শ্রেণী:ক্রিকেট প্রশাসন বিষয়শ্রেণী:ওমানে ক্রিকেট বিষয়শ্রেণী:জাতীয় ক্রিকেট দল বিষয়শ্রেণী:ওমানের জাতীয় ক্রীড়া দল বিষয়শ্রেণী:আন্তর্জাতিক ক্রিকেটে ওমান
{{safesubst:#switch:   {{safesubst:#if:   | {{safesubst:#ifeq:|     | anysubject     |      }}   | {{safesubst:#ifeq:|     | anysubject     |      }}   }} {{safesubst:^|}} | anysubject     =     {{safesubst:^|}} | আলাপ =    | ব্যবহারকারী আলাপ =    | উইকিপিডিয়া আলোচনা =    | চিত্র আলোচনা =      | মিডিয়াউইকি আলোচনা =    | টেমপ্লেট আলোচনা =    | সাহায্য আলোচনা =    | বিষয়শ্রেণী আলোচনা =    | প্রবেশদ্বার আলোচনা =    | বই আলোচনা =    | মডিউল আলোচনা =    | খসড়া আলোচনা =    | #default       =     {{safesubst:^|}} }}
thumb|right|ধুতি-পরিহিত রামকৃষ্ণ পরমহংসের; ১৮৭৯ সালের ২১ সেপ্টেম্বর তারিখে তোলা ফটোগ্রাফ ধুতি ভারতে পুরুষদের একটি ঐতিহ্যবাহী পোশাক। ভারতের বিভিন্ন ভাষায় এটি ভিন্ন ভিন্ন নামে পরিচিত: যেমন হিন্দীতে ধোতি, অসমিয়াতে সুরিয়া, তামিলে ভাইত্তি বা ভেসতি, মরাঠিতে ধুতার, পাঞ্জাবিতে লাছা আর তেলুগুতে পানছা। এটি সাধারণত সেলাইবিহীন ৭ হাত লম্বা চতুষ্কোণ একখণ্ড কাপড়, কোমর ও পা জড়িয়ে থাকে এবং কোমরের কাছে গিঁট দিয়ে রাখা হয়।  উত্তর ভারতে ধুতি কুর্তা সহযোগে পরিধান করা হয় এবং এই সজ্জাকে পূর্বাঞ্চলের লোকেরা সাধারণভাবে ধুতি-কোর্তা বা ধুতি-পাঞ্জাবিও বলে থাকে। লুঙ্গি ও ধুতির মত একটি পোশাক, তবে তা সাধারণ দৈনন্দিন ব্যবহারে পরা হয়।  ভারতীয় সংস্কৃ‌তিতে নারীদের যেমন ধর্মীয় অনুষ্ঠানে শাড়ির পরিধান করার প্রথা আছে তেমনই পুরুষদের ধুতি পরার প্রথা আছে। তাই শাড়ির পুংলিঙ্গ বা পুরুষ প্রতিরূপ হিসেবে ধুতিকে চিহ্নিত করা হয়। পীতাম্বর হল একটি হলুদ সিল্কের ধুতি যা শুভ অনুষ্ঠানে পরা হয়। ধুতিতে সাধারণত একটি পাঁচ গজের কাপড় থাকে। তবে এটিকে আধুনিক প্রিস্টিচ করা "ধুতি প্যান্ট" -এর সাথে গুলিয়ে ফেলা উচিত নয়। ধুতি প্যান্ট পরার প্রবণতা আজকাল শিশুদের মধ্যে বেশ জনপ্রিয় এবং সাধারণ হয়ে উঠেছে।  ধুতি শব্দটি সংস্কৃত ধৌতি শব্দ থেকে এসেছে, যার অর্থ "শুদ্ধ করা" বা "ধৌত করা"। এই শব্দের মাধ্যমে পরিষ্কার পোশাককে বোঝায় যা প্রতিদিনের পোশাক হিসাবে পরিধান করা হয়।Govind Sadashiv Ghurye (1951) Indian Costume প্রাচীন অন্তরিয়া পরিধেয় বর্তমানে বিবর্তিত হয়ে ধুতির আকার নিয়েছে। ধুতি দৃঢ়ভাবে পরিধান করার জন্য উভয় পায়ে মোড়ানো হয়। সাধারণত চাষি ও যুদ্ধকলা অনুশীলনকারীরা এইভাবে ধুতি পরেন।Indian Costume by Govind Sadashiv Ghurye 1966Ancient Indian Costume By Roshen Alkazi 1996  অনেক রক্ষণশীল জৈন পুরুষ যখন পূজার জন্য দেরাসার বা বাসদীতে যান, তখন তারা পঞ্চা পরিধান করেন যা ধুতির এক প্রকারভেদ। জৈনরা বিশ্বাস করে সেলাইবিহীন পোশাক "দূষণের জন্য কম প্রবেশযোগ্য" এবং তাই অন্যান্য পোশাকের তুলনায় ধর্মীয় আচার-অনুষ্ঠানের তারা এই ধরনের ধুতিজাতীয় পোশাক বেশি পরিধান করে।  মহর্ষি মহেশ যোগী সাদা সিল্কের ধুতি পরার জন্য পরিচিত ছিলেন।  ধুতি জাতিগতভাবে পাঞ্জাব অঞ্চলের শিখ কৃষক, পালোয়ান এবং মেষপালকদের দ্বারা পরিধান করা হত কিন্তু পাঞ্জাব সুবাহ আন্দোলনের প্রচলিত আন্তঃসাম্প্রদায়িক উত্তেজনার কারণে এটির পরিধান নিষেধ করা হয়।  ১৯৬০-এর দশক পর্যন্ত দক্ষিণ ক্যানারিজ খ্রিস্টান পুরুষরা চার্চের বিবাহ এবং অভ্যর্থনা অনুষ্ঠানেও ধুতি পরতেন কিন্তু পরে এই পরিধান পরিবর্তন হয় এবং তারপর থেকে হবু বর কালো স্যুট এবং টাই পরিধান করে।   তথ্যসূত্র    বহিঃসংযোগ   Dhotis  How to tie a dhoti  How to tie a veshti  How to wear a dhoti  বিষয়শ্রেণী:ভারতীয় পোশাক বিষয়শ্রেণী:হিন্দু ধর্মীয় পোশাক বিষয়শ্রেণী:স্কার্ট বিষয়শ্রেণী:পাকিস্তানি পোশাক
মাকাও জাতীয় ফুটবল দল (, ) হচ্ছে আন্তর্জাতিক ফুটবলে মাকাওয়ের প্রতিনিধিত্বকারী পুরুষদের জাতীয় দল, যার সকল কার্যক্রম মাকাওয়ের ফুটবলের সর্বোচ্চ নিয়ন্ত্রক সংস্থা মাকাও ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৭৮ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৪৮ সালের ২৯শে মার্চ তারিখে, মাকাও প্রথমবারের মতো আন্তর্জাতিক খেলায় অংশগ্রহণ করেছে; মাকাওয়ে অনুষ্ঠিত উক্ত ম্যাচে মাকাও হংকংকে ৪–২ গোলের ব্যবধানে পরাজিত হয়েছে।  ১৬,০০০ ধারণক্ষমতাবিশিষ্ট কাম্পো দেস্পোর্তিভো স্টেডিয়ামে পদ্মের দল নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মাকাওয়ের তাইপায় অবস্থিত। বর্তমানে এই দলের ম্যানেজারের দায়িত্ব পালন করছেন ইয়ং ছো লেং এবং অধিনায়কের দায়িত্ব পালন করছেন মাকাও স্পোর্টিং ক্লাবের আক্রমণভাগের খেলোয়াড় নিকি তোরাও।  মাকাও এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও মাকাও এপর্যন্ত একবারও অংশগ্রহণ করতে সক্ষম হয়নি। এছাড়াও, এএফসি সলিডারিটি কাপে মাকাও এপর্যন্ত মাত্র ১ বার অংশগ্রহণ করেছে, যেখানে তাদের সেরা সাফল্য হচ্ছে ২০১৬ এএফসি সলিডারিটি কাপের ফাইনালে পৌঁছানো, সেখানে তারা নেপালের কাছে ১–০ গোলের ব্যবধানে পরাজিত হয়েছে।  ছেয়াং ছেং ইয়ং, কং ছেং-হো, হো মান-ফাই, ছাং কিন সেং এবং লেয়ং কা-হানের মতো খেলোয়াড়গণ মাকাওয়ের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ১৯৯৭ সালের সেপ্টেম্বর মাসে প্রকাশিত র‌্যাঙ্কিংয়ে মাকাও তাদের ইতিহাসে সর্বোচ্চ অবস্থান (১৫৬তম) অর্জন করে এবং ২০১৪ সালের জুলাই মাসে প্রকাশিত র‌্যাঙ্কিংয়ে তারা ২০৪তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মাকাওয়ের সর্বোচ্চ অবস্থান হচ্ছে ১৮২তম (যা তারা ২০০০ সালে অর্জন করেছিল) এবং সর্বনিম্ন অবস্থান হচ্ছে ২২৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪  ১৯৩৮  ১৯৫০  ১৯৫৪  ১৯৫৮  ১৯৬২  ১৯৬৬  ১৯৭০  ১৯৭৪  ১৯৭৮  ১৯৮২  ১৯৮৬  ১৯৯০  ১৯৯৪  উত্তীর্ণ হয়নি  ৬  ০  ০  ৬  ১  ৪৬  ১৯৯৮  ৬  ১  ১  ৪  ৩  ২৮   ২০০২  ৬  ০  ০  ৬  ২  ৩১  ২০০৬  ২  ০  ০  ২  ১  ৬  ২০১০  ২  ০  ০  ২  ২  ১৩  ২০১৪  ২  ০  ০  ২  ১  ১৩  ২০১৮  ২  ০  ১  ১  ১  ৪  ২০২২  অনির্ধারিত  অনির্ধারিত মোট   ০/২২   ২৬  ১  ২  ২৩  ১১  ১৪১  তথ্যসূত্র  বহিঃসংযোগ     ফিফা-এ মাকাও জাতীয় ফুটবল দল    এএফসি-এ মাকাও জাতীয় ফুটবল দল   বিষয়শ্রেণী:মাকাও জাতীয় ফুটবল দল বিষয়শ্রেণী:এশিয়ার জাতীয় ফুটবল দল
মির্জা বাকেরের উড়িষ্যা অভিযান দ্বারা ১৭৪১ সালে বাংলার অধীন উড়িষ্যায় মির্জা বাকের বেগ এর আক্রমণকে বোঝানো হয়। ১৭৪১ সালের মার্চে বাংলার নবাব আলীবর্দী খান উড়িষ্যার বিদ্রোহী প্রাদেশিক শাসনকর্তা দ্বিতীয় মুর্শিদ কুলি খানকে পরাজিত করে উড়িষ্যায় নিজ কর্তৃত্ব প্রতিষ্ঠা করেন। কিন্তু একই বছরের আগস্টে দ্বিতীয় মুর্শিদ কুলির জামাতা মির্জা বাকের বেগ মারাঠাদের নাগপুর রাজ্যের  মহারাজা রঘুজী ভোঁসলের সহায়তায় উড়িষ্যা আক্রমণ করেন। মির্জা বাকেরের সৈন্যরা ১৭৪১ সালের আগস্টে সহজেই উড়িষ্যা দখল করে নেয়, কিন্তু একই বছরের ডিসেম্বরে নবাব আলীবর্দী খান উড়িষ্যা পুনর্দখল করে নেন এবং মির্জা বাকেরকে বিতাড়িত করেন।   পটভূমি   ১৭৪১ সালের মার্চে নবাব আলীবর্দী উড়িষ্যার বিদ্রোহী শাসনকর্তা রুস্তম জঙ্গকে ('দ্বিতীয় মুর্শিদ কুলি খান' নামে অধিক পরিচিত) পদচ্যুত ও বিতাড়িত করেন। বিতাড়িত রুস্তম জঙ্গ প্রথমে হায়দারাবাদ রাজ্যের নিজাম এবং পরবর্তীতে তদানীন্তন মারাঠা সাম্রাজ্যের নাগপুর রাজ্যের শাসনকর্তা রঘুজী ভোঁসলের কাছে আশ্রয় নেন এবং উড়িষ্যা পুনর্দখল করার জন্য তাঁর সহায়তা প্রার্থনা করেন। রঘুজী তাঁকে সহায়তা করতে রাজি হন।   মির্জা বাকেরের উড়িষ্যা দখল   এসময় উড়িষ্যার শাসনকর্তা ছিলেন নবাব আলীবর্দীর ভ্রাতুষ্পুত্র সৈয়দ আহমদ খান। তিনি ছিলেন উদ্ধত প্রকৃতির এবং তাঁর আচরণে তাঁর সৈন্যবাহিনীর অনেকেই ক্ষুদ্ধ ছিলেন। দ্বিতীয় মুর্শিদ কুলির জামাতা মির্জা বাকের বেগ এসময় মারাঠা সৈন্যসহ উড়িষ্যার সীমান্তে ছিলেন। সুযোগ বুঝে তিনি উড়িষ্যা আক্রমণ করেন এবং উড়িষ্যার রাজধানী কটকের দিকে অগ্রসর হন। উড়িষ্যার শাসনকর্তা সৈয়দ আহমদের বিদ্রোহী সৈন্যরা তখন মির্জা বাকের ও মারাঠাদের সঙ্গে যোগ দেয়।  ১৭৪১ সালের আগস্টে মির্জা বাকের বেগ সহজেই সৈয়দ আহমদকে পরাজিত করেন এবং কটক অধিকার করেন। সৈয়দ আহমদ সপরিবারে বন্দি হন এবং তাঁকে বড়বাটি দুর্গে কারারুদ্ধ করে রাখা হয়। এভাবে মির্জা বাকের বেগ সহজেই উড়িষ্যা দখল করে নিতে সক্ষম হন।   বাংলার নবাবের উড়িষ্যা পুনরুদ্ধার   ইতোমধ্যে মির্জা বাকের কর্তৃক উড়িষ্যা দখলের সংবাদ মুর্শিদাবাদে পৌঁছায়। এ সংবাদ পেয়ে নবাব আলীবর্দী সসৈন্যে উড়িষ্যায় আসেন। ১৭৪১ সালের ডিসেম্বরে আলীবর্দী রায়পুরের যুদ্ধে মির্জা বাকেরের বাহিনী এবং সৈয়দ আহমদের বিদ্রোহী সৈন্যদের সম্মিলিত বাহিনীকে যুদ্ধে পরাজিত করেন এবং উড়িষ্যা পুনরুদ্ধার করেন। নবাবের সেনাপতি মীর জাফর বড়বাটি দুর্গ থেকে সৈয়দ আহমদ ও তাঁর পরিজনদের মুক্ত করেন। এরপর মির্জা বাকের উড়িষ্যা থেকে সৈন্য প্রত্যাহার করে নিতে বাধ্য হন।   ফলাফল   উড়িষ্যা পুনরুদ্ধার করার পর আলীবর্দী খান তিন মাস কটকে অবস্থান করেন এবং উড়িষ্যায় শান্তি-শৃঙ্খলা পুন:প্রতিষ্ঠা করেন। তিনি শেখ মাসুম পানিপথীকে উড়িষ্যার নতুন প্রাদেশিক শাসনকর্তা নিযুক্ত করেন এবং রায় দুর্লভ তাঁর পেশকার নিযুক্ত হন। উড়িষ্যা প্রদেশে বাংলার কর্তৃত্ব পুন:প্রতিষ্ঠিত করে নবাব মুর্শিদাবাদে প্রত্যাবর্তন করেন।   আরো দেখুন    তথ্যসূত্র   বিষয়শ্রেণী:বাংলার ইতিহাস
সরদার-ই কুচক আব আনবার () কাজভিন ইরানের একটি আব আনবার (জল আধার)। এটি ১৮১৪ সালে নির্মিত দুটি আব আনবারগুলির মধ্যে একটি যা মোহাম্মদ হাসান খান এবং মোহাম্মদ হোসেন খান নামে দুই ভাই দ্বারা নির্মিত হয়েছিল, অন্যটি সরদার-ই বোজর্গ আব আনবার।  এটি ইরানের জাতীয় ঐতিহ্যবাহী স্থানগুলির মধ্যে ৯৩২ নম্বর সহ তালিকাভুক্ত।"پایان پروژۀ ساماندهی و مرمت آب‌انبار "سردار کوچک" قزوین". ایسنا (in Persian). 6 July 2020. Retrieved 22 November 2021.   তথ্যসূত্র   বিষয়শ্রেণী:কাজার যুগের ভবন বিষয়শ্রেণী:ইরানের জাতীয় কাজ বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
গোমেদ (Mg, Mn, Fe)3Al2Si3O12 এবং Ca3(Cr, Al, Fe)2Si3O12 হচ্ছে জটিল সিলিকেটগারনেট। গারনেটের স্ফটিক কিউব আকৃতির। দানাদার পূঞ্জীভূত পিণ্ড আকারে এটা পাওয়া যায়। গারনেট কণা হিসেবেও পাওয়া যেতে পারে। এর স্ফটিক বা কণা সূর্যের আলোতে চকচক করে। আবার নিষ্প্রভ স্ফটিক বা কণাও সচরাচর পাওয়া যায়। গারনেটের কঠিনতা ৭-৭.৫ এবং আপেক্ষিক গুরুত্ব ৩.৫-৪.২। এর রঙ গোলাপী-লাল, বর্ণহীন, গাঢ় লাল, খয়েরি, হালকা হলুদ, কালো, হালকা সবুজ, অথবা উজ্জ্বল সবুজ।  ব্যবহার  শক্ত কাঠ, কাচ, চামড়া, শক্ত রাবার, বিভিন্ন প্রকার ধাতব দ্রব্য, সেলুলয়েড ইত্যাদি জাতীয় দ্রব্যসামগ্রী মসৃণ ও সুন্দর করার কাজে শিরিষ কাগজ বা কাপড় ব্যাপকভাবে ব্যবহৃত হয়।   তথ্যসূত্র   বিষয়শ্রেণী:খনিজ পদার্থ
থাম্ব|সিডনি বিশ্ববিদ্যালয়ে জন ওয়ারকাপ কর্নফোর্থ এবং তার স্ত্রী রিতা হ্যারডেন্স জন ওয়ারকাপ কর্নফোর্থ একজন অস্ট্রেলীয়-ব্রিটিশ রসায়নবিজ্ঞানী। তিনি ১৯৭৫ সালে রসায়নে নোবেল পুরস্কার লাভ করেন।   জীবনী  কর্নফোর্থ ১৯১৭ সালের ৭ সেপ্টেম্বর সিডনিতে জন্মগ্রহণ করেন। তিনি সিডনি বিশ্ববিদ্যালয় এর স্কুল অব কেমিস্ট্রি থেকে ১৯৩৭ সালে জৈব রসায়নে সম্মানসহ প্রথম শ্রেণী এবং ইউনিভার্সিটি মেডেল অর্জন করেন।   সম্মাননা   কর্ডে-মরগানমেডেল (১৯৫৩)  ডেভি মেডেল (১৯৬৮)  ফেলো অব দ্য রয়েল সোসাইটি  কমান্ডার র্ডার অব দ্য ব্রিটিশ এম্পায়ার (CBE; ১৯৭২)University of Sydney, Faculty of Science: Sir John Warcup Cornforth. Retrieved 14 December 2013  রসায়ন এ নোবেল পুরস্কার (১৯৭৫)  রয়াল মেডেল (১৯৭৬)  নাইট ব্যাচেলর (১৯৭৭)  Corresponding Fellow of the Australian Academy of Science (1977)  Foreign member of the Royal Netherlands Academy of Arts and Sciences (since 1978)  কপলি মেডেল (১৯৮২)  কম্প্যানিয়ন অব দ্য অর্ডার অব অস্ট্রেলিয়া (AC; 1991)It's an Honour: AC . Retrieved 14 December 2013  Centenary Medal (2001)It's an Honour: Centenary Medal . Retrieved 14 December 2013   তথ্যসূত্র   বিষয়শ্রেণী:১৯১৭-এ জন্ম বিষয়শ্রেণী:২০১৩-এ মৃত্যু বিষয়শ্রেণী:নোবেল বিজয়ী রসায়নবিদ বিষয়শ্রেণী:ব্রিটিশ রসায়নবিদ বিষয়শ্রেণী:কপলি পদক বিজয়ী বিষয়শ্রেণী:অক্সফোর্ডের ব্যক্তি বিষয়শ্রেণী:অস্ট্রেলীয় নাইট ব্যাচেলর বিষয়শ্রেণী:অস্ট্রেলীয় নোবেল বিজয়ী বিষয়শ্রেণী:বর্ষসেরা অস্ট্রেলীয় পুরস্কার বিজয়ী বিষয়শ্রেণী:ইংরেজ বংশোদ্ভূত অস্ট্রেলীয় ব্যক্তি বিষয়শ্রেণী:জার্মান বংশোদ্ভূত অস্ট্রেলীয় ব্যক্তি বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য বিষয়শ্রেণী:জৈব রসায়নবিদ বিষয়শ্রেণী:শতবার্ষিকী পদক বিজয়ী বিষয়শ্রেণী:রয়েল পদক বিজয়ী বিষয়শ্রেণী:সিডনি বিশ্ববিদ্যালয়ের প্রাক্তন শিক্ষার্থী বিষয়শ্রেণী:সাসেক্স বিশ্ববিদ্যালয়ের শিক্ষায়তনিক
রিচার্ড জোন্স সিবিই (জন্ম ৭ জুন ১৯৫৩) একজন ব্রিটিশ থিয়েটার এবং অপেরা পরিচালক । তিনি লন্ডনে জন্মগ্রহণ করেন এবং হাল বিশ্ববিদ্যালয় এবং লন্ডন বিশ্ববিদ্যালয়ে পড়াশোনা করেন। জ্যাজ সঙ্গীতশিল্পী হিসেবে কাজ করার পর, তিনি ১৯৮২-৮৩ সাল পর্যন্ত স্কটিশ অপেরা এবং সিটিজেন থিয়েটারের সাথে কাজ করার জন্য একটি বৃত্তি পেয়েছিলেন।  তার কাজ বিতর্কিত হয়ে উঠেছে এবং যুক্তরাজ্যের সংবাদমাধ্যমে যথেষ্ট প্রতিক্রিয়া সৃষ্টি করেছে। তবে, তাকে থিয়েটার এবং অপেরা জগতের একজন প্রধান ব্যক্তিত্ব হিসেবেও দেখা হয়, যেমনটি লন্ডনের দ্য গার্ডিয়ানে প্রকাশিত ২০০২ সালের একটি সাক্ষাৎকারে উল্লেখ করা হয়েছে:   "রোমাঞ্চকর, আড়ম্বরপূর্ণ এবং বিপথগামী প্রতিভার প্রতিভা জোন্সকে চিহ্নিত করে এমন একটি বৈশিষ্ট্য। "তিনি এই মুহূর্তে সেরা ব্রিটিশ পরিচালক," বলেছেন পরিচালক ডেভিড পাউন্টনি, যিনি ১৯৮০-এর দশকে ইংলিশ ন্যাশনাল অপেরার সভাপতিত্বকারী "পাওয়ারহাউস" ট্রাইমাইরেটের অংশ। "তিনি অত্যন্ত কল্পনাপ্রবণ, বিষয়বস্তুর প্রতি তাঁর একটি অত্যন্ত স্বতন্ত্র, অদ্ভুত প্রতিক্রিয়া রয়েছে এবং হাস্যরসের প্রতি তাঁর খুব তীক্ষ্ণ দৃষ্টি রয়েছে।"   তথ্যসূত্র   বহিঃসংযোগ Official website of Richard Jones    বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:হাল বিশ্ববিদ্যালয়ের প্রাক্তন শিক্ষার্থী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ থিয়েটার পরিচালক বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার